CELEX: 32020R0128
Language: da
Date: 2019-11-25 00:00:00
Title: Kommissionens delegerede forordning (EU) 2020/128 af 25. november 2019 om ændring af bilag II til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer

31.1.2020   
               
               
                  DA
               
               
                  Den Europæiske Unions Tidende
               
               
                  L 27/6
               
            
         KOMMISSIONENS DELEGEREDE FORORDNING (EU) 2020/128
         af 25. november 2019
         om ændring af bilag II til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (1), særlig artikel 5, stk. 3, og
         ud fra følgende betragtninger:
         
                     (1)
                  
                  
                     Artikel 4 i Europa-Parlamentets og Rådets forordning (EU) nr. 978/2012 indeholder kriterierne for indrømmelse af toldpræferencer under den generelle toldpræferenceordning (»GSP«).
                  
               
                     (2)
                  
                  
                     I artikel 4, stk. 1, litra a), i forordning (EU) nr. 978/2012 fastsættes det, at et land, der af Verdensbanken er blevet klassificeret som højindkomstland eller højere middelindkomstland i tre på hinanden følgende år umiddelbart inden ajourføring af listen over begunstigede lande, ikke bør indrømmes GSP.
                  
               
                     (3)
                  
                  
                     Den liste over GSP-begunstigede lande, der er omhandlet i artikel 1, stk. 2, litra a), i forordning (EU) nr. 978/2012, findes i bilag II til nævnte forordning. I henhold til artikel 5, stk. 2, i forordning (EU) nr. 978/2012 bør Kommissionen revidere bilag II senest den 1. januar hvert år for at ændre de i listen opførte landes status i overensstemmelse med kriterierne i artikel 4.
                  
               
                     (4)
                  
                  
                     I henhold til artikel 5, stk. 2, litra a), i forordning (EU) nr. 978/2012 bør et GSP-begunstiget land og de erhvervsdrivende gives tilstrækkelig tid til at omstille sig ordentligt til ændringen af landets GSP-status. GSP-ordningen bør således fortsætte i ét år efter ikrafttrædelsen af en ændring af et lands status i medfør af artikel af artikel 4, stk. 1, litra a), i forordning (EU) nr. 978/2012.
                  
               
                     (5)
                  
                  
                     Nauru, Samoa og Tonga blev af Verdensbanken klassificeret som højere middelindkomstlande i 2017, 2018 og 2019. De opfylder derfor ikke længere kriterierne for GSP-begunstiget status i henhold til artikel 4, stk. 1, litra a), og bør udgå af bilag II til forordning (EU) nr. 978/2012. GSP-arrangementet for disse lande bør fortsætte i ét år efter datoen for ikrafttrædelsen af beslutningen om at fjerne disse lande fra bilag II til forordning (EU) nr. 978/2012. Af forenklingshensyn og af hensyn til retssikkerheden bør Nauru, Samoa og Tonga derfor udgå af bilag II med virkning fra den 1. januar 2021 —
                  
               VEDTAGET DENNE FORORDNING:
         
            Artikel 1
            I bilag II til forordning (EU) nr. 978/2012 slettes følgende lande og de tilsvarende alfabetiske koder fra henholdsvis kolonne A og B:
            
               
                           »NR
                        
                        
                           Nauru
                        
                     
                           WS
                        
                        
                           Samoa
                        
                     
                           TO
                        
                        
                           Tonga«
                        
                     
         
         
            Artikel 2
            Denne forordning træder i kraft den 1. januar 2020.
            Artikel 1 finder anvendelse fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. november 2019.
            
               
                  På Kommissionens vegne
               
               
                  Formand
               
               Jean-Claude JUNCKER
            
         
         
            (1)  Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (EUT L 303 af 31.10.2012, s. 1).